
30 ప్రత్యేక యూనిట్లు సిద్ధంజూన్ మొదటి వారం నుంచి దాడులున్యూఢిల్లీ : బినామీ ఆస్తులపై యుద్ధానికి కేంద్ర ప్రత్యక్ష పన్నుల బోర్డు (సిబిడిటి) సిద్ధమవుతోంది. ఈ జూన్ నుంచి బినామీ ఆస్తులపైనా, ఆస్తుల హోల్డర్లపైనా  విరుచుకుపడనున్నారు. ఇందుకోసం దాదాపు 30 ప్రత్యేక యూనిట్లను ఏర్పాటు చేశారు. దేశ విదేశాల్లో భారీగా బినామీ పేర్లతో ఆస్తులు కూడగట్టిన ఆసాములపైనా సంస్థలపైనా దృష్టి సారించి దర్యాప్తు చేయడంతోపాటు తగిన చర్యలు తీసుకునేందుకు ఈ ప్రత్యేక యూనిట్లను ఏర్పాటు చేశారు. దేశవ్యాప్తంగా ఉన్న మొత్తం 16 ప్రాంతీయ కార్యాలయాల పరిధిలో 30 ప్రత్యేక యూనిట్లను ఏర్పాటు చేసినట్టు తెలిసింది. ప్రతి యూనిట్లోనూ డిప్యూటీ కమిషనర్, అడిషనల్ కమిషనర్తో సహా ఐదుగురు ఐటి అధికారులు సభ్యులుగా ఉంటారు. అడిషనల్ కమిషనర్ సారథ్యంలో పనిచేసే ఈ యూనిట్లు తమ నగరాల్లోని డైరెక్టర్ జనరల్కు రిపోర్ట్ చేస్తాయి. డెరెక్టర్ జనరల్  ఎప్పటికప్పుడు కేసుల పురోగతిని సిబిడిటి చైర్మన్కు నివేదిస్తారు. సిబిడి టి చైర్మన్ ద్వారా ముఖ్యమైన వివరాలు ప్రధాని కార్యాలయానికి, రెవెన్యూ సెక్రటరీకి అందుతాయి. ఈ నెల మొదటివారంలోనే రెవెన్యూ శాఖ అధికారులతో ప్రధాని మోదీ సమీక్ష సమావేశం నిర్వహించారు. ఈ సమావేశంలో నల్లధనాన్ని నిర్మూలించేందుకు తీసుకుంటున్న చర్యలపై సమీక్ష జరిపారు. ప్రభుత్వం ప్రకటించిన క్షమాభిక్ష  స్కీమ్ల్లో వెల్లడైన మొత్తాలు, పెరిగిన ఐటి రిటర్న్స్ సంఖ్య, ఐటి శాఖ నిర్వహిస్తున్న దాడులు, ఫలితాలపై ప్రధాని ఈ సమావేశంలో వివరాలు అడిగి తెలుసుకున్నారు. ఈ సందర్భంగానే ఇక బినామీ ఆస్తులు, లావాదేవీలపై కూడా తీవ్రస్థాయిలో విరుచుకుపడాలని ఆదేశించారు. ప్రధాని ఆదేశాలకు అనుగుణంగా ప్రత్యేక యూనిట్ల ఏర్పాటు జరిగినట్టుగా చెబుతున్నారు. ఈ యూనిట్లకు అవసరమైన మౌలికవసతుల కల్పన, శిక్షణ, ఇతర సౌకర్యాలను కల్పించే ప్రయత్నాల్లో ఉన్నారు. ఇందుకు కనీసం మరో రెండు మూడు వారాలు పట్టే అవకాశం ఉంది. వెరసి జూన్ మొదటి వారం నుంచి బినామీ ఆస్తులపై అధికారులు ముప్పేట దాడులు ప్రారంభించే అవకాశం ఉంది. ఇప్పటికే అధికారులు దాదాపు 235 బినామీ ఆస్తులను గుర్తించారు. ఫ్లాట్స్, ప్లాట్లు, విల్లాలు, బ్యాంకు ఖాతాలు, బంగారం, షేర్లు... దాదాపు అన్ని రకాల ఆస్తులపైనా అధికారులు దృష్టిసారిస్తారు. నేరం రుజువైతే  బినామీ ఆస్తులను స్వాఽధీనం చేసుకోవడంతోపాటు దాదాపు ఏడేళ్ల జైలు శిక్ష ఉంటుంది.

30 pratyeka unitlu siddanjoon modati vaaram nunchi daadulunyuudllii : binami aastulapai yuddhaaniki kendra pratyaksha pannula bordu (sibiditi) siddhamavutondi. ee joon nunchi binami aastulapainaa, aastula holderlapaina  viruchukupadanunnaaru. indukosam daadaapu 30 pratyeka unitlanu erpaatu chesaru. desha videsaallo bhariga binami paerlatho aastulu koodagattina aasaamulapainaa samsthalapainaa drushti saarinchi daryaaptu cheyadamtopatu tagina charyalu teesukunenduku ee pratyeka unitlanu erpaatu chesaru. desavyaaptamgaa unna mottam 16 praantiiya kaaryaalayaala paridhilo 30 pratyeka unitlanu erpaatu chesinattu telisindi. prati unitlonu deputy commisioner, adishanal kamishanartho sahaa aiduguru aiti adhikaarulu sabhyulugaa untaaru. adishanal commisioner saarathyamlo panichese ee unitlu tama nagaraalloni director janaralku report chestayi. derrecter janaral  eppatikappudu kesula purogatini sibiditi chairmanku nivedistaaru. sibidi ti chairman dwara mukhyamaina vivaraalu pradhaani kaaryaalayaaniki, revenue sekratareeki andutaayi. ee nela modativaaramlone revenue saakha adhikaarulatho pradhaani modii sameeksha samavesam nirvahinchaaru. ee samavesamlo nalladhanaanni nirmoolinchenduku teesukuntunna charyalapai sameeksha jariparu. prabhutvam prakatinchina kshamabhiksha  skeemllo velladaina mottaalu, perigina aiti reterns sankhya, aiti saakha nirvahistunna daadulu, phalitaalapai pradhaani ee samavesamlo vivaraalu adigi telusukunnaru. ee sandarbhamgaane ika binami aastulu, lavadevilapai kuudaa teevrasthaayilo viruchukupadaalani aadesinchaaru. pradhaani aadesaalaku anugunamgaa pratyeka unitla erpaatu jariginattugaa chebutunnaru. ee unitlaku avasaramaina moulikavasatula kalpana, sikshana, itara soukaryaalanu kalpinche prayatnaallo unnaaru. induku kaneesam maro rendu moodu vaaraalu patte avakaasam undi. verasi joon modati vaaram nunchi binami aastulapai adhikaarulu muppeta daadulu praarambhinche avakaasam undi. ippatike adhikaarulu daadaapu 235 binami aastulanu gurtinchaaru. flats, plaatlu, villaalu, byaanku khaataalu, bangaram, sherlu... daadaapu anni rakala aastulapainaa adhikaarulu drushtisaaristaaru. neram rujuvaite  binami aastulanu swaadheenam chesukovadamtopatu daadaapu edella jailu shiksha untundi.